**NÁRODNÁ RADA SLOVENSKEJ REPUBLIKY**

**V. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD-3114/2011

**452a**

### I n f o r m á c i a

**o prerokovaní vládneho návrhu ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov (tlač 452) v druhom čítaní vo výboroch Národnej rady Slovenskej republiky**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

I.

Národná rada Slovenskej republiky uznesením zo 6. septembra 2011 č. 569 pridelila vládny návrh ústavného zákona, ktorým sa mení a dopĺňa **Ústava Slovenskej republiky č. 460/1992 Zb.** v znení neskorších predpisov (tlač 452) na  prerokovanie týmto výborom:

**Ústavnoprávnemu výboru** Národnej rady Slovenskej republiky,

**Výboru** Národnej rady Slovenskej republiky **pre sociálne veci a**

**Výboru** Národnej rady Slovenskej republiky **pre ľudské práva a národnostné menšiny.**

**II.**

Poslanci Národnej rady Slovenskej republiky, ktorí nie sú členmi výborov, ktorým bol vládny návrh ústavného zákona pridelený, **neoznámili v určenej lehote** gestorskému výboru **žiadne stanovisko** k predmetnému návrhu ústavného zákona (§ 75 ods. 2 rokovacieho poriadku Národnej rady Slovenskej republiky).

III.

Všetky tri výbory (**ústavnoprávny výbor, výbor** **pre sociálne veci** a **výbor pre ľudské práva a národnostné menšiny),** ktorým bol návrh ústavného zákona doručený, ho prerokovali v stanovenej lehote. Platné uznesenie neprijali, nakoľko návrh uznesenia **nezískal súhlas trojpätinovej väčšiny všetkých poslancov.**

IV.

**Gestorský výbor** rokoval o návrhu ústavného zákona (tlač 452) na 42. schôdzi Ústavnoprávneho výboru Národnej rady Slovenskej republiky 10. októbra 2011. K návrhu ústavného zákona neprijal záverečné stanovisko.

Z uvedeného dôvodu, ako spoločný spravodajca, **podávam** podľa § 80 ods. 2 zákona Národnej rady Slovenskej republiky č. 350/1996 Z.z. Národnej rade Slovenskej republiky **informáciu** o výsledkoch prerokovania predmetného návrhu ústavného zákona v druhom čítaní vo výboroch Národnej rady Slovenskej republiky.

Radoslav Procházka

predseda Ústavnoprávneho výboru

Národnej rady Slovenskej republiky

Bratislava 10. októbra 2011